Informácie o programe

Program MIDI organ je určený pre emuláciu klávesového nástroja na počítači za použitia zvukovej karty. Pomocou tohoto programu je možné hrať na počítačovej klávesnici, alebo na klávesoch pripojených k počítaču. Je možné pripojiť štandardné MIDI klávesy alebo obyčajnú špeciálne upravenú klaviatúru pripojenú na paralelný port LPT. Kvalita zvuku jednotlivých nástrojov závisí len na použitej zvukovej karte. V programe je možné využívať tieto možnosti:

Využívanie širokej škály hudobných nástrojov, ktoré ponúka MIDI štandard.

Hranie dvoma rôznymi nástroji súčasne (ľavá a pravá ruka).

Automatické hranie akordov pri stlačenej klávese (klávesách).

Kontrola správnosti stlačenia ručne hranných akordov.

Použitie doprovodných bicích nástrojov a ich definovanie.

Možnosť pripojenia štandardných MIDI klávesov.

Pripojenie vlastných vyrobených klávesov pripojených cez paralelný port.

Možnosť záznamu hry do pamäte a jeho následné uloženie do súboru.

Export záznamu hry do MIDI súboru.


Menu

Pre prácu s týmto programom nám slúži menu, ktoré obsahuje tieto položky:

Súbor - pre uloženie a načítanie nastavení programu, záznamu hry a ukončenie programu.

Možnosti - na nastevenie parametrov programu a záznamu hry.

Nástroje - obsahuje rôzne pomôcky a utility.

"Okno" - obsahuje iba jednu položku, ktorá program minimalizuje. Priama klávesa pre minimalizovanie je Ctrl+M.

Nápoveda - spúšťa text nápovedy programu.


Súbor

Všetky nastavenia v tomto programe pre ľavý aj pravý nástroj (hlasitosť, pamäte nástrojov, efekty, farby, rytmy v doprovode atď) môžu byť uložené alebo načítané zo súboru pod ľubovolným menom s príponou *.nas Pre prácu s týmito súbormi sa používajú tieto položky:

"Uložiť", slúži pre uloženie súboru na disk a aktivuje sa klávesami CTRL+S.

"Otvoriť", slúži pre nahranie súboru z disku do pamäte. Aktivuje sa stlačením kláves CTRL+O.

Ak je v menu "Možnosti" aktivovaný "Záznam", do menu "Súbor" sa pridajú ďalšie položky slúžiace pre diskové operácie so záznamom:

 "Načítať záznam", slúži pre načítanie súboru so záznamom hry z disku do pamäte a aktivuje sa klávesami CTRL+N.

 "Uložiť záznam", slúži pre uloženie záznamu hry z pamäte na disk. Aktivuje sa stlačením kláves CTRL+U.

 Export záznamu hry do MIDI, slúži pre exportovanie záznamu hry do štandardného formáto MIDI. Aktivuje sa stlačením kláves CTRL+X.

Poslednou položkou menu "Súbor" je "Koniec" (CTRL+E) a slúži na ukončenie programu.


Možnosti

Menu "Možnosti" obsahuje tieto položky:

 "Nastavenia programu", v ktorej sa nastavuje činnosť programu (farby, klávesy, akordy, efekty, pamäte, pedále a iné) a aktivuje sa stlačením kláves CTRL+T.

 "Ovládacie panely - Multimédiá", vyvolá položku Multimédiá z ovládacích panelov systému Windows.

 "Záznam", ktorá slúži pre zaznamanávanie alebo prehrávanie hry na nástroji. Aktivuje sa stlačením kláves CTRL+R.


Nástroje
(len v registrovanej verzii)

Menu "Nástroje" obsahuje iba jednu položku:

 Katalóg akordov - okno, v ktorom si môžete prezerať (alebo vypočuť) až 1188 rôznych typov akordov. Aktivuje sa stlačením kláves CTRL+K.


Nápoveda

V tomto menu sa nachádzajú tri položky:

 "Napoveda programu", vyvolá kapitolu nápovedy o hlavnom paneli.

 "Obsah nápovedy", vyvolá okno s obsahom nápovedy.

 "O programe", zobrazí okno s názvom programu, číslom verzie a menom autora programu. Ďalej sa tu nachádza odkaz na domovskú internetovú stránku autora programu a adresa jeho e-mailovej schránky. Pri neregistrovanej verzii aj tlačítko "Podmienky registrácie", po stlačení ktorého sa zobrazí obsah súboru register.txt alebo v prípade iného jazyka ako slovenského a českého obsah súboru reg_eng.txt.


Hlavný panel

Na hlavnom paneli sú zobrazené všetky najdôležitejšie nastavenia pre hru na nástroji:

Vo vrchnej časti okna sa nachádza menu.

Pod ním sa nachádza panel s týmito nastaveniami:

Prepínač dva nástroje slúžiaci na zapínanie a vypínanie nástroja pre hru ľavou rukou.

Prepínač doprovod slúžiaci na zapínanie a vypínanie doprovodnej jednotky.

Prepínač akordy, ktorý slúži na zapínanie alebo vypínanie akordového doprovodu.

Tlačítko bank, slúži na zmenu MIDI banku.

Rozbaľovací zoznam MIDI výstup.

Panely s nastaveniami ľavého a pravého nástroja.

Pod týmito panelmi sa nachádza panel, ktorého obsah sa mení podľa momentálneho stavu programu. Počas záznamu hry sú na tomto panely prvky pre ovládanie a nastavovanie záznamu, v opačnom prípade sa tam nachádzajú prvky pre nastavovanie parametrov doprovodu.

Pod týmto panelom sú zobrazené pamäte ľavého a pravého nástroja.

V spodnej časti hlavného panelu je zobrazená klaviatúra.

Vpravo dole je zobrazený hlavný vypínač nástroja.


Hlavný vypínač

Na hlavnom paneli v pravej časti je vypinač, ktorým sa zapína (vypína) hra na nástroji a aj doprovod.

Vypinač sa zapína (vypína) kliknutím myši na ZAP (VYP) a kliknutím priamo na strede vypinača sa prepne z jednej polohy do druhej. Priama klávesa na zapnutie nástroja je F12, na vypnutie nástroja je Esc. Pri aktivovaní jednej z položiek menu sa hlavný vypinač ak je zapnutý automaticky vypne a po návrate do hlavného panelu sa nastavý tak ako bol predtým.


Zaškrtávacie políčko - DvaNástroje

Rozdelí klávesnicu na dve čatsi, pričom je možné pre každú časť samostatne nadefinovať iný nástroj.

 Ľavý nástroj má rozsah celkom od začiatku ľavej časti klávesnice a začína sa notou "C". Rozsah ľavého nástroja sa dá ľubovolne meniť v rozsahu od 8 až po 25 klapiek (len v registrovanej vetrzii, v neregistrovanej verzii je veľkosť ľavého nástroja pevne stanovená na 19 klapiek).

 Dĺžka pravého nástroja pokračuje ďalšou klapkou za týmto ľavým nástrojom a môže byť rôzne dlhá podľa veľkosti pripojenej klávesnice (2, 3, 4, 5, 6 oktávovej). Dôležité je, aby sa pripojená klaviatúra začínala notou "C". V ľavej časti klávesnice je možné hrať aj akordy stlačením jednej alebo viacerých kláves, ak je zaškrtávacie políčko "Akordy" zaškrtnuté.

Ak nechceme hrať na dvoch nástrojoch, ale len na jednom, zaškrtávacie políčko "Dva Nástroje" vypneme a vtedy bude zakázaný celý ľavý nástroj aj s jeho nastavením. Je možné hrať na celej klávesnici a to s nástrojom nastaveným na pravej strane.

Aktívny bude len pravý nástroj (tento bude mať nápis Celý).


Zaškrtávacie políčko - Akordy

Umožňuje hranie akordov v ľavej časti. Akordy hrá vybraný nástroj s predvolenou hlasitosťou a zároveň sa na ovládacej časti ľavého nástroja zobrazí (meno akordu) aktuálne hraný akord. Akordy možno hrať dvoma spôsobmi "ručne" a "automaticky".

Ručne hraný akord:

Ak hráme akordy ručne, musíme v ľavej časti nástroja tento akord chytiť presne tak, ako je to potrebné (teda stlačiť všetky tie tóny s ktorých sa akord skladá). Môžeme chytať tieto akordy aj ľubovolným obratom ako nám to vyhovuje, (len v registrovanej verzii) ale chytený akord nesmie presahovať ľavý nástroj (nesmie zasiahnuť do pravého nástroja). Všetky tieto hrané akordy (aj ich obraty) sú kontrolované programom a chybne chytený akord, (jeho obrat) ktorý tento program nepozná nebude vôbec zahraný. Program MIDI organ pozná 16 akordov (vrátane základného), ktoré sú tvorené od každého tónu. Kedže oktávu tvorí spolu 12 tónov je tu k dispozícii dohromady 192 akordov.

Ak by to niekomu nestačilo alebo nevyhovovalo, môže si zaškrtávacie políčko akordy vypnúť a potom si môže chytať čo len chce, ale to už nebude kontrolované. Pre rozsiahlejší prehľad akordov je v programe funkcia Katalóg akordov .

V neregistrovanej verzii je možné hrať "ručne" akordy len v základnom tvare napr. akord Edur tónmi (E, Gis, H) alebo akord Hmol tónmi (H, d, fis). Je možné tvoriť aj rozšírené akordy ktoré pozná tento program, musia sa ale odvíjať od týchto základných akordov. Malý problém nastane, ak by sme chceli zahrať "ručne" chytený rozšírený akord na vyšších tónoch napr. A7. Základné tóny sú (A, cis, e) no je nutné pridať ešte jeden tón "g". Tento tón ale presahuje ľavý nástroj (rozsah ľavého nástroja sa nedá v neregistrovanej verzii posúvať) a nebude hraný ako rozšírený akord A7. Zahrá nám iba akord Adur vytvorený troma tónami ktoré sa nám vošli do ľavého nástroja. To isté nám nastane pri vytvorení rozšírených akordov na tóne H, alebo aj niektorých rozšírených akordov na tóne B(Hes) prípadne Gis(As) a preto je lepšie hrať tieto akordy "automaticky".

Automatické hranie akordov:

Akordy sa hrajú stlačením jednej až piatich kláves. Pri neregistrovanej verzii sú tieto klávesy pevne definované a to takto: Prva klapka stlačeného tónu hrá akord durový. Napr. Stlačením tónu "F" zahrá akord Fdur, tónom "D" hráme akord Ddur, tónom "Gis" akord Gisdur atď. Prvý základný tón môže byť aj "Cis" alebo "Fis", ale ďalšie klapky od neho vpravo za sebou musia byť biele. Druhá pridaná klapka k základnému tónu znamená že nám zahrá akord molový napr. Cmol alebo Amol atď. Treťou klapkou pridanou k týmto vytvoríme ďalší akord odvíjajúci sa napr. od tónu napr. "C", vznikne akord C7, alebo od tónu "A" a vznikne akord A7. Pridaním štvrtej klapky vytvoríme na tóne "C" akord Cdim alebo na tóne "A" akord Adim. Stlačením piatich klapiek vytvoríme na tóne napr. "C" akord C7maj alebo na tóne "Dis" akord Dis7maj.

Pri registrovanej verzii je možné si podľa potreby navoliť v okne "Nastavenia" karta "akordy" aké akordy nám budú hrať a pri koľkých stlačených klávesách (priradenie akordov), kde je možné si zvoliť aj ich ľubovolný obrat.


Zaškrtávacie políčko - Doprovod

Zaškrtávacím políčkom "doprovod” sa zapínajú doprovodné bicie a nebicie (doprovod ako rozklad chyteného akordu ak sú editované a je možné ich použiť iba v registrovanej verzii) nástroje, ktoré sú predvolené vo vybaľovacom zozname rytmus. Doprovodné nástroje sa zapínajú klávesou F9 a vypínajú F10 (alebo pomocou pedálov) kedykoľvek počas hrania.

Rytmus:

Z tohoto rozbaľovacieho zoznamu je možné vybrať jeden zo 128 (0-127) predvolených rytmov. Prvých 32 (0 až 31) základných rytmov je pevne stanovených a nie je možné ich meniť (Tlačítko "Editor" je neprístupné). Rytmy 32 až 127 je možné nadefinovať v Editore (len v registrovanej verzii) na tomto ovládacom paneli, ktorý sa sprístupní pri ich vybraní. Pamäte rytmických prechodov je možné používať len pri rytmoch 32 až 127 (len v registrovanej verzii) a vtedy budú vypísané pod rozbaľovacím zoznamom. Číslo vybraného rytmu sa zobrazuje vedľa rozbaľovacieho zoznamu rytmov.

Editor (len v registrovanej verzii): Slúži na editáciu bicích a nebicích (na rozklad akordov) nástrojov, ich rytmov a rytmických prechodov.

Tempo: Používa sa na nastavenie rýchlosti tempa doprovodných nástrojov.

Hlasitosť: Slúži na nastavenie hlasitosti sily zvuku doprovodných nástrojov pre obidva reproduktory naraz.


MIDI výstup

Výstupné MIDI zariadenie. Je možné meniť len pri vypnutom hlavnom vypinači. Ak počítač nemá žiadne výstupné MIDI zariadenie nachádza sa tam jedna položka s názvom žiadny.


Voľba banku nástroja

V tomto dialógovom okne je možné zmeniť bank celého nástroja. Pod pojmom bank sa rozumie oblasť pamäte, z ktorej sa potom volia jednotlivé zvuky nástroja (ktorých môže byť vždy len maximálne 128). Hodnota banku sa skladá z dvoch čísiel, vyššieho (MSB) a nižšieho (LSB). Celkovo je teda k dispozícii 16384 bankov zvukov po 128 nástrojoch. Meniť hodnotu banku má však zmysel len vtedy, ak vaša zvuková karta (alebo externé MIDI zariadenie) obsahuje viac bankov zvuku.


Ľavý a pravý nástroj

Nástroj: V tomto rozbaľovacom zozname je možné si vybrať jeden zo 128 (0-127) nástrojov, ktoré zodpovedajú štandardu General MIDI. Názvy nástrojov, ktoré tento zoznam ponúka závisí od nastaveného banku celého nástroja.

Rozsah: V tomto rozbaľovacom zozname je možné transponovať oktávu daného nástroja vyššie alebo nižšie.

Balancia (panoráma): Slúži na zmenu hlasitosti zvuku pravého alebo ľavého reproduktoru.

Hlasitosť: Slúži na nastavenie hlasitosti zvuku v obidvoch reproduktoroch.

Vibráto, Reverb, Tremolo, Chorus, Celeste, Phaser: týchto šesť posuvníkov slúži ako ťahové potenciometre a nastavuje sa s nimi úroveň pôsobenia jednotlivých efektov (kontrolerov). V neregistrovanej verzii sa pridelenie efektov jednotlivým posuvníkom dá definovať.

Rozdiely medzi ľavým a pravým nástrojom:

Pri zapnutom ľavom nástroji a pri zaškrtnutom políčku "akody" sa stlačený akord vypisuje do ľavého nástroja vedľa rozbaľovacieho zoznamu "rozsah".

Na rozdiel od ľavého sa v pravom nástroji na tom istom mieste vypisuje časový priebeh aktuálne použitého rytmu z rozbaľovacieho zoznamu "rytmus".


Pamäte nástrojov

Obidva nástroje majú svoje vlastné pamäte ktoré sa dajú nastaviť v okne "Nastavenia programu" v karte Pamäte. Pre ľavý nástroj sú určené pamäte F1 až F4 (viď obrázok) a pre pravý nástroj čísla 1 až 8 na numerickej klávesnici.

Ak je použitý iba jeden nástroj pre celú klávesnicu (pravý nástroj), tak všetky tieto pamäte F1 až F4 a 1-8 (spolu 12 pamätí) platia iba pre neho.


Zobrazovanie klaviatúry

V spodnej časi hlavného panelu je znázornená klávesnica. Ak používame na hranie klávesnicu počítača zobrazená je 3-oktávová klaviatúra.

Každá klapka je označená písmenom alebo znakom počítačovej klávesnice, ktorou sa dá zahrať príslušný tón. Hrané tóny alebo celé akordy sú na klapkách klávesnice znázorňované malím štvorčekom inej farby po celú dobu stlačenia. Táto funkcia sa dá vypnúť alebo zapnúť v okne "Nastavenia" karta Iné v zaškrtávacom políčku "Zvýrazňovať hrajúce klávesy". Pri požití dvoch nástrojov je možné farebne rozlíšiť ľavú časť klávesnice (ľavý nástroj) v okne "Nastavenia programu" v karte Farby. Ak používame na hranie klávesy pripojené cez paralelný port, môžeme si zvoliť klaviatúru akú potrebujeme (2, 3, 4, 5, 6-oktávovú) a taká potom bude aj zobrazená na hlavnom paneli. Hranie na klávesnici počítača v tomto prípade už nie je možné. Pri použití MIDI kláves sa zobrazuje klávesnica na hlavnom paneli rovnako ako pri používaní cez paralelný port.


Nastavenia programu

Na nastavovanie parametrov programu slúži samostatné dialógové okno, na ktorom sa nachádzajú tieto karty:

Farby - nastavovanie farieb programu.

Klávesy - nastavovanie parametrov týkajúcich sa pripojenej klaviatúry.

Akordy - nastavovanie parametrov akordového doprovodu.

Efekty - nastavovanie efektov nástroja.

Pamäte - nastavovanie pamätí pre ľavý a pravý nástroj.

Pedále - definovanie a nastavovanie pedálov.

Iné - nastavovanie ostatných parametrov programu.


Karta Farby

Farby kláves zobrazených na hlavnom paneli sa dajú ľubovolne meniť. Osobitne sa dajú meniť biele aj čierne klávesy a taktiež je možné samostatne nastavovať farby kláves ľavého a pravého nástroja, stlačených alebo pustených kláves. Okrem kláves je možné meniť aj farbu hlavného panela jeho písma a pozadia. Po vybratí položky z výberu ponúknutých kláves alebo hlavného panela je nutné na zmenu farby kliknúť na tlačítko "Zmeniť" alebo "Predvolená".

Tlačítko "Zmeniť": slúži na zmenu farby a po jeho stlačení sa zobrazí ponukový panel farieb, z ktorého je možné si vybrať alebo nadefinovať požadovanú farbu.

Tlačítko "Predvolená": po kliknutí na tlačítko sa farba vybranej klávesy alebo hlavného panelu zmení na pôvodnú aká bola nastavená pri spustení programu.

V okienku s názvom "Farba" sa zobrazuje práve aktuálna farba vybranej klávesy alebo hlavného panelu. Na obrázku klávesnice s názvom "Ukážka" je možné ihneď po zmene farby vybraných kláves alebo farby štvorčeka na stlačenej klávese vidieť, ako bude farba kláves a celej klávesnice vyzerať neskôr na hlavnom paneli.


Karta Klávesy

V prepínači "Typ klávesov" je možné vybrať si len jeden druh pripojenej klávesnice a to MIDI klávesy, na paralelnom porte a klávesnica počítača.

Ak sú vybraté "MIDI klávesy":

Prepínač "Rozsah kláves" je povolený od 2. do 7.oktáv a je možnosť vybrať si toľko oktáv, koľko majú pripojené MIDI klávesy.

Je povolený rozbalovací zoznam "MIDI Vstup", z ktorého je možné si vybrať vstup MIDI zariadenia ktoré ponúka zvuková karta.

Je povolené zaškrtávacie políčko "Dynamika". Ak je toto políčko zaškrtnuté bude použitá dynamika z MIDI klávesov. V opačnom prípade bude použitá sila stlačených kláves nastavená na tejto karte.

Ak sú vybraté klávesy "Na paralelnom porte":

Je povolený rozbaľovací zoznam pre umiestnenie pripojenia vlastnej upravenej klávesnice na paralelnom porte (LPT1, LPT2)

Prepínač "Rozsah kláves" je povolený od 2. do 6.oktáv a je možnosť vybrať si taký počet oktáv pre aký máme vopred upravenú a špeciálne zapojenú klaviatúru. Popis pripojenia takejto klávesnice je popísaná v samostatnej kapitole.

Je povolená "sila stlačených kláves". Pomocou nej je možné nastaviť silu úderu pre "Ľavý nástroj" aj "Pravý nástroj" samostatne.

Je zakázaný rozbaľovací zaznam "MIDI Vstup".

Ak je vybratá "klávesnica počítača":

Prepínač "Rozsah kláves" je povolený iba pre tri oktávy.

Je povolená "sila stlačených kláves". Pomocou nej je možné nastaviť silu úderu pre "Ľavý nástroj" aj "Pravý nástroj" samostatne.

"Transpozícia" môže nadobúdať hodnoty od 0 po 11 pričom dané číslo udáva zvýšený počet poltónov od hraného tónu. Transpozícia obsahuje aj príklad na tóne "C". (Napr.: Tón C źvýšený o 5 poltónov zahrá tón F).

Počet kláves ľavého nástroja sa môže meniť v rozsahu od 8 po 25 vrátane čiernych klapiek, len pri zapnutom ľavom nástroji.


Karta Akordy
(len v registrovanej verzii)

Akord ju súzvuk 3 a viacej tónov. Akordy môžeme zahrať v základnom tvare alebo obratom. Obrat akordu vznikne prenesením spodného tónu o oktávu vyššie alebo prenesením vrchného tónu o oktávu nižšie.

Automatické hranie akordov: Akordy sa hrajú stlačením jednej až piatich kláves podľa vlastného navolenia. Spravidla sa hráva základný durový akord napr."Cdur" stlačením jednej klávesy "C".Akord "Edur" stlačením jednej klávesy "E" atď. Ak potrebujeme zahrať napr. akord "Cmol" tak je potrebné stlačiť dve klávesy. Základnú klávesu od ktorej sa akord vytvára teda klávesu "C" a ďalšiu bielu klávesu od nej napravo "D". Takto je možné použiť až päť prstov na zahranie rozšíreného akordu. Prvý základný tón môže byť aj "Cis" alebo "Fis" ale ďalšie klapky od neho vpravo za sebou musia byť biele.To, aký akord má zahrať a pri koľkých stlačených klávesách sa vytvorí v skupine priradenia akordov. Každý s piatich kláves má svoj rozbalovací zoznam a v každom tomto zozname je 16 typov akordov a je tu možnosť si zvoliť akúkoľvek kombináciu. Každý akord má aj svoje akordové obraty ktoré je tiež možné si nastaviť.V rozbaľovacom zozname "Akord" si vybereme potebný tón. V ďalšom rozbalovacom zozname hneď vedľa vpravo k tomuto tónu vybereme a priradíme aj akord s ktorým chceme robiť obrat. Tento vybraný akord sa znázorní na klávesnici a teraz je možné urobiť jeho obrat pomocou prepínača obratu. Prepínač obratu má polohy od 0 po 6.

Poloha 0 - akord v základnom tvare napr. "Fdur" (tóny f, a, c1).

Poloha 1 - prenesenie spodného tónu o oktávu vyššie (tóny a, c1, f1).

Poloha 2 - ďalšie prenesenie spodného tónu o oktávu vyššie (tóny c1, f1, a1).

Poloha 3 - ešte jedno prenesenie spodného tónu o oktávu vyššie (tóny f1, a1, c2).

Poloha 4 - prenesenie vrchného tónu o oktávu nižšie (tóny c, f, a).

Poloha 5 - ďalšie prenesenie vrchného tónu o oktávu nižšie (tóny A, c, f).

Poloha 6 - ešte jedno prenesenie vrchného tónu o oktávu nižšie (tóny F, A, c).

Ak je zaškrtávacie políčko "Hrať dvojitý akord" zaškrtnuté, každý tón v akorde je zdvojený - druhý tón je hraný o oktávu vyššie.

Ak si chcete pozrieť, prípadne vypočuť viac typov akordov, môžete k tomu využiť funkciu programu katalóg akordov .


Karta Efekty
(len v registrovanej verzii)

Na tejto karte sa definujú efekty, ktoré budú priradené jednotlivým posuvníkom na hlavnom paneli. Podrobnejší popis všetkých dostupných efektov (čo sú vlastne kontrolery MIDI) nájedete v samostatnej kapitole. Tlačítkom "Predvolené" nastavíte tie efekty, ktoré vidno na obrázku.


Karta Pamäte

Pamät slúži na rýchu zmenu nástroja počas hry stlačením jednej klávesy.V programe je spolu 12 pamätí ktoré sú rozdelené na dve časti.Pre ľavý nástroj sú určené 4 pamäte ktoré sa dajú vybrať stlačením kláves F1, F2, F3, F4. Pre pravý nástroj je možno použiť 8 pamätí, ktoré sa vyberú stlačením kláves 1 až 8 na numerickej klávesnici. Ak je použitý iba jeden nástroj pre celú klávesnicu tak pre tento nástroj platí všetkých 12 pamätí. Každý nástroj má svoje číslo od 0 po 127.Nástroje sa vkladajú do pamätí v nastaveniach programu každá pamäť samostatne a to buď vpísaním čísla nástroja priamo do editovacieho políčka alebo kliknutímna šípky smerom nahor resp.nadol. V spodnej časti sa vypisuje názov nástroja ktorý bol práve vybratý pre aktuálnu pamäť.


Karta Pedále
(len v registrovanej verzii)

Pedále sú ľubovolne definované klávesy (zvyčajne ovládané nohou), ktoré slúžia ako štandardné MIDI pedále, alebo nimi môžeme nahradiť niektoré klávesy z klávesnice počítača. Napríklad môžeme jedným pedálom kedykoľvek zapnúť bicie nástroje a druhým ich vypnúť, alebo ďalším pedálom si zvoliť iný nástroj nadefinovaný v pamäti. Pedálov je spolu 11, každý je samostatne definovateľný z 33 položkového rozbaľovacieho zoznamu.

Ak nie sú k dispozícii nožné pedále je ich možné nahradiť vybranými klávesami z klaviatúry. Umiestnenie pedálov na klaviatúre sa nastavuje v okne "nastavenia programu" na karte "klávesy". V položke "číslo prvého pedálu" sa zvolí číslom hodnota vzdialenosti prvého pedálu od ľavej strany klaviatúry z rozsahu od 0 po 61. Zvyšných 10 pedálov tvoria nasledujúce klávesy vrátane čiernych kláves.

Napríklad pri 4 oktávovej klaviatúre a čísle prvého pedálu 26 je nastavený prvý pedál na tóne Cis v tretej oktáve a posledný pedál je ukončený tónom C na štvrtej oktáve.

POZOR: Nasledujúce klávesy až po koniec klaviatúry ostanú nefunkčné, preto odporučujeme umiestňovať nastavené pedále v pravej časti klaviatúry.

Ak pri nastavení niektoré z pedálov presahujú klaviatúru budú ignorované a funkčné ostanú len tie pedále, ktoré sú v rozsahu klaviatúry. Pri použití nožných pedálov nie je nutné pripojiť všetkých 11 ale len toľko, koľko sa vám hodí.


Parametre MIDI pedálov
(len v registrovanej verzii)

V tomto okne sa nachádzajú posuvníky, ktorými sa nastavuje sila stlačenia MIDI pedálov.

MIDI Pedále sú z hľadiska MIDI normy vlastne kontrolery, u ktorých pod pojmom sila stlačenia rozumieme hodnotu (0-127), ktorá sa s daným kontrolerom zasiela do MIDI zariadenia (zvukovej karty). MIDI norma pozná tieto pedále (pred názvom je uvedené aj číslo kontroleru):

64 Sustain (SUS) - doznenie. Tento pedál podrží znejúce tóny. Prvý klavírny pedál.

65 Portamento (PORT) - glissando. Tento pedál zopne efekt glissanda medzi tónmi. Čas glissanda sa nastavuje samostatným posuvníkom.

66 Sostenuto (SOST) - zadržanie. Tento pedál predĺži doznenie tých tónov, ktoré zneli v okamihu zošliapnutia pedálu, ďalších už nie. Druhý klavírny pedál.

67 Softpedal (SOFT) - tlmič. Tento pedál zjemní skokovite farbu zvuku, niekedy aj zníži hlasitosť. Tretí klavírny pedál.

68 Legato (LEG). Tento pedál prepína medzi štandardnou alebo legato (viazanou) hrou.

69 Hold 2. Tento pedál funguje podobne ako pedál 64 (sustain).


 Karta Iné

Na tejto karte sa nastavujú rôzne vylepšenia a zjednodušenia práce s týmto programom, ako aj voľba jazyka, v ktorom program komunikuje s užívateľom (viď. obrázok).


 Lokalizácia programu do iného jazyka

Lokalizáciu programu do iného jazyka si môže urobiť každý užívateľ samostatne. Program MIDI Organ štandardne podporuje tri jazyky a to slovenský, český a anglický. Všetky nápisy a textové reťazce, ktoré program používa sa preto nachádzajú v textových súboroch data_sk.lng (slovensky), data_cz.lng (česky) a data_eng.lng (anglicky). Formát týchto súborov je klasický INI súbor používaný v systéme Windows. Nasleduje ukážka z takéhoto súboru:

[FMAIN]

C001=Súbor

C002=&Otvoriť

C003=&Uložiť

Pre užívateľa programu je dôležitá hodnota v riadku za znamienkom '='. Tieto výrazy si môže každý preložiť (alebo pozmeniť) podľa uváženia. Nesmie sa však zabúdať na to, že nie všade v programe je dostatok miesta na zobrazenie žiadaného textu. Najlepšie je si to vyskúšať. Ak sa v nejakom výraze nachádza znak & (ampersand), znamená to, že písmeno nachádzajúce sa bezprostredne za ním bude podčiarknuté a akcia spriahnutá s daným výrazom (napr. nápis na tlačítku) sa vykoná po stlačení kláves Alt+podčiarknuté písmeno. Je treba si dať pozor na to, aby na jednom formulári bolo nejaké písmeno podčiarknuté vždy len raz. Pokiaľ budete prevádzať lokalizáciu do iného jazyka, vytvorte si nový súbor (napr. jazyk.lng) a skopírujte doňho obsah niektorého s vyššie menovaných jazykových súborov. Na formulári "Nastavenia" v karte Iné potom prepnite na jazyk Iný a do editačného poľa zadajte meno vami vytvoreného súboru s jazykovými dátami. Po zadaní mena si program skontroluje, či sa taký súbor v adresári programu nachádza a ak áno, začne používať textové výrazy v ňom uvedené.


Popis editora doprovodných rytmov
(len v registrovanej verzii)

Editor rytmov slúži na editáciu vlastných rytmov a rytmických prechodov. Editor rytmov je prístupný len vtedy, keď je v rozbaľovacom zozname "rytmus" vybraná jedna položka z voľne definovateľných rytmov (rytmus 32-127, POZOR: základné rytmy 0-31 sú pevne nadefinované a nedajú sa editovať). Ak sú za názvom tohoto rytmu pridané tri hviezdičky ***, je tento rytmus obsadený (je možné ho znova použiť pre editáciu).

OKNO EDITOR RYTMOV

Editačné pole sa nachádza v pravej časti okna a slúži na vlastnú editáciu.

V hornej časti okna editora rytmov sa nachádza číslo vybraného (užívateľského) rytmu. V doprovodnej rytmovej jednotke môže hrať naraz maximálne 12 nástrojov, ktoré sú zobrazené v editore v riadkoch pod sebou (doprovodný nástroj č.1 až č.12). Tieto nástroje sú rozdelené na dva druhy a to na bicie a nebicie.

bicie nástroje: Je ich 47 v rozbalovacom zozname č.0 až 46.

nebicie nástroje: Je ich 128 v rozbaľovacom zozname č.0 až 127. Sú to nástroje používané v hlavnom panely (ľavý a pravý nástroj) a používajú sa na rozkladanie akordov (vysvetlené neskôr v tejto kapitole).

Pri každom nástroji sa nachádzajú dve zaškrtávacie políčka. Prvé zľava slúži na aktivovanie nástroja (pri zaškrtnutom políčku nástroj hrá...). Druhé zaškrtávacie políčko "Bicí" slúži na zmenu nástroja z nebicieho na bicí nástroj a naopak.

Tlačítko "Test" sa používa na skúšobné prehranie zvuku vybraného bicieho nástroja.

Po kliknutí na tlačítko "Nastavenia" sa zobrazí okno nastavenia efektov nástroja.

V tomto okne je možné nastavovať:

Panorámu: balancia zvuku ľavého a pravého reproduktoru.

Sila: Slúži na zosilnenie sily zvuku vybraného nástroja v obidvoch reproduktoroch v rozsahu 0 až 127.

Špeciálne efekty: Vibráto, Reverb, Tremolo, Chorus, Celeste, Phaser.

Hrať spojité tóny: V spodnej časti okna sa nachádza zaškrtávacie políčko "Hrať spojité tóny", ktoré sa používa iba pri nebicích nástrojoch.. Spojité tóny vzniknú ak sa na jednom riadku v editačnom poli bezprostredne za sebou nachádzajú rovnaké čísla (rovnaké tóny akordu). Zaškrtnutím políčka "Hrať spojité tóny” budú tieto tóny znieť ako jeden predĺžený tón. V opačnom prípade budú tieto tóny hrať ako staccato.

Oktáva akordu: Je oktáva v ktorej sa bude hraný akord rozkladať.

V okne editora rytmov môžeme ďalej nastavovať:

Názov rytmu: Slúži na vlasné pomenovanie editovaného rytmu alebo rytmického prechodu. Predvolený názov rytmu je "Užívateľský xxx". Po zmene názvu sa uloží do rozbalovacieho zoznamu "rytmus" v hlavnom paneli.

Dĺžka rytmu: Je umiestnenie taktovacej čiary na editačnom poli, čo spôsobí, že rytmus hrá v opakovacích cykloch v rozsahu od začiatku (ľavá časť editačného poľa) po taktovú čiaru. Takto docielime ľubovolný takt. Dĺžka rytmu (hrateľnej časti editačného poľa) sa nastavuje v rozsahu od 4 po 32.

Tempo: Slúži na nastavenie rýchlosti doprovodu bicích a nebicích nástrojov. Je jediné z nastavených parametrov, ktoré sa dá meniť počas ukážky hraného rytmu.

Ukáž. akord: Z tohoto rozbalovacieho zoznamu je možné si vybrať jeden akord, ktorý bude použitý ako ukážka rozkladu akordu v editačnom poli nebicieho nástroja. (neskôr vysvetlené v ovládacej časti editačného poľa rytmov v tejto kapitole).

Nastavenie prechodov: Po kliknutí na tlačítko "prechody" sa nám zobrazí okno nastavenia prechodov, ktoré slúži na nastavenie pamätí rytmov alebo rytmických prechodov. Okno obsahuje štyri pamäte (F5 až F8), ktoré slúžia na neskoršie rýchle použitie pri výbere z počítačovej klávesnice (pedálu) pri hre. Pamäte môžu obsahovať, ktorýkoľvek z rytov (0 až 127) a nastavujú sa pre každý nový editovaný rytmus samostatne.

Tlačítko "Ukážka" zapína ukážku nášho editovaného rytmu.


Editovanie bicích nástrojov
Editovanie doprovodných nástrojov
(len v registrovanej verzii)

Editovanie doprovodných nástrojov sa vykonáva v editačnom poli. V každom z 12. riadkov je možné si vybrať jeden bicí (0-46) alebo nebicí (0-127) nástroj. Editácia sa prevádza kliknutím ľavého tlačítka myši na riadok toho nástroja, ktorý sme si vybrali.

Bicie nástroje:

Pri vybraní bicieho nástroja sa nám po editovaní v editačnom poli znázorní čiarka (značka), ktorá určí miesto v takte, kde bicí nástroj bude znieť.

Ak sú značky umiestnené vpravo za taktovou čiarou, budú ignorované a nebudú znieť.Takto môže hrať napríklad naraz maximálne 12 bicích nástrojov.

Nebicie nástroje:

Nebicie nástroje sa v tomto editore používajú ako doprovod na rozkladanie akordov pri hraní na ľavej časti nástroja. Tieto rozložené akordy hrajú len vtedy, ak je zaškrtnuté zaškrtávacie políčko "Akordy" na hlavnom paneli a zároveň je aktívny doprovod. Pri vybraní nebicieho nástroja sa nám po editovaní v editačnom poli znázorní číslica 1 až 6 (6 až 1 ak sa kliká v dolnej časti tejto značky) a to podľa toho koľkokrát sa klikne ľavým tlačítkom myši na tom istom mieste. Tieto čísla znamenajú spôsob rozkladu akordov. Napríklad : Akord C dur sa skladá z tónov C, E, G, teda číslo 1 veditačnom poli hrá tón C. Číslo 2 hrá tón E a číslo 3 zahrá tón G. Ďalšie čísla 4,5a 6 v editačnom poli budú hrať tie isté tóny C,E a G ale o oktávu vyššie. Obratom chytený akord C dur sa skladá z tónov E, G, c1, potom číslo 1 v editačnom poli bude priradené tónu E, číslo 2 tónu G atď.

POZOR: Z akordov, ktoré sú hrané zo 4 alebo 5 tónov, sa rozkladajú len prvé tri tóny z chyteného akordu. Napríklad akord E7 tvoria tóny E, Gis, H, d1 teda číslu 1 v editačnom poli bude priradený tón E, č.2 tón Gis, č.3 tón H, ale číslu 4 tón e1, č.5 tón gis1 a č.6 tón h1. K obratu chyteného akordu E7 - Gis, H, d1, e1 budú pridelené čísla č.1 Gis, č.2 H, č.3 d1, č.4 gis1, č.5 h1 a č.6 d2 (tón e nebude hraní). V editačnom poli je možné použiť viac nebicích nástrojov súčasne (1-12) pre rozklad akordov.


Mazanie, kopírovanie a presun značiek
(len v registrovanej verzii)

Opätovným kliknutím ľavého tlačidla myši na značku (čiarku) bicieho nástroja sa táto značka vymaže. Pri nebicom nástroji je potrebné toľkokrát kliknúť ľavým tlačidlom na tom istom mieste, kým sa vystriedajú postupne všetky čísla od 1 po 6 (6-1 ak sa kliká v spodnej časti značky) a až potom bude značka vymazaná.

Ak chceme vymazať naraz všetky značky jedného nástroja je potrebné kliknúť kdekoľvek na riadok tohoto nástroja pravým tlačidlom myši. Otvorí sa jedno ďalšie menu v ktorom je možné posúvať značky, vymazať značky (alebo celý rytmus) a kopírovať značky (alebo celý rytmus).

V tomto menu kliknutím na položku "Vymazať značky nástroja", budú všetky značky zvoleného bicíeho (nebicieho) nástroja vymazané. Možné je vymazať aj celý rytmus pložkou "Vymazať všetky značky rytmusu", kde bude vymazaných všetkých 12 bicích (nebicích) nástrojov (kliknutím pravého tlačidla myši kdekoľvek v editačnom poli).

Kliknutím pravého tlačidla myši na riadku vybraného nástroja ešte ďalej môžeme posunúť všetky značky doľava alebo doprava podľa výberu z menu. Značky ľubovolného nástroja je možné skopírovať.

Napríklad bicí (nebicí) nástroj č.3 chceme skopírovať do nástroja č.10. Pravým tlačIdlom myši klikneme v editačnom poli na riadok č.10 a v menu zvolíme položku "Kopírovať značky nástroja". Z dialógového okna "Kopírovať značky nástroja" zvolíme šípkami alebo myšou nástroj (v našom príklade č.3) ktorý chceme skopírovť a potvrdíme OK. Nástroj č.3 sa prekopíruje do nástroja č.10. Takto sa dá skopírovať aj taký nástroj, ktorý neobsahuje žiadnu značku čo je ale nezmysel. Poslednou položkou v menu je položka "Skopírovať rytmus".

Z dialógového okna "Kopírovať rytmus" je možnosť vybrať z rozbalovacieho zoznamu jeden zo 128 rytmov (0-127) a ten potom ďalej upravovať podľa potreby. Ak sú v aktuálnom editačnom poli už jestvujúce značky tak budú prepísané novým vybraným rytmom.


Programovateľný rytmus
(len v registrovanej verzii)

Programovateľný rytmus je rytmus, ktorý sa skladá z viacerych krokov, pričom pod slovom krok sa rozumie určitý počet hraných taktov jedného rytmu. Využíva sa pri používaní doprovodného rytmu pre celú skladbu.

Okno programovateľného rytmu sa zobrazí po vybraní poslednej položky (č. 128) z rozbaľovacieho zoznamu rytmus na hlavnom paneli a kliknutí na tlačítko "Editor".

Popis editora programovateľného rytmu:

V ľavej časti okna sa nachádza zoznam krokov, kde sa do riadkov postupne pridávajú čísla krokov, číslo použitého rytmu a počet jeho opakovaní v tomto kroku. Čísla krokov (riadkov) sa pridávajú automaticky. Maximálny počet krokov je 150.

Pridávanie a vymazávanie krokov: Kliknutím pravého tlačitka myši na zoznam krokov sa vyvolá lokálne menu s týmito požkami:

- Vložiť riadok. Touto položkou sa vloží nový riadok (krok) pred aktuálny riadok s hodnotami aktuálneho riadku. Položku je možné vyvolať aj stlačením priamej klávesy Insert.

- Pridať riadok. Touto položkou sa pridá nový riadok na koniec zoznamu s hodnotami aktuálneho riadku. Položku je možné vyvolať aj stlačením priamej klávesy F7.

- Vymazať riadok. Táto položka vymaže aktuálny riadok. Položku je možné vyvolať aj stlačením priamej klávesy Delete.

Editovanie hodnôt aktuálneho kroku:

- Zmena rytmu. Zmenu rytmu aktuálneho kroku je možné vykonať týmito spôsobmi:

- dvojitým kliknutím na zoznam rytmov

- stlačením klávesy Enter na aktuálnom riadku zoznamu rytmov

- kliknutím na tlačítko "<<"

- priamym vpísaním čísla rytmu do editačného poľa "Rytmus". Do tohoto poľa vás program automaticky nastaví dvojitým kliknutím (alebo stlačením klávesy Enter) na aktuálny riadok zoznamu krokov.

- Zmena počtu taktov. Priamym vpísaním čísla do editačného poľa "Počet taktov". Povolený rozsah hodnôt je 1-99.

Tlačítko "Ukážka rytmu" spustí ukažku rytmu aktuálne vybratého v zozname rytmov. Ukážku je možné zastaviť opätovným kliknutím na toto tlačítko, alebo stlačením klávesy Esc.

Naprogramovaný rytmus môže hrať dvoma spôsobmi. Buď sa hrá nepretržite, alebo je možné, aby ho program zahral len určitý počet krát. V prípade hrania druhým spôsobom sa počet opakovaní zadáva v príslušnom editačnom poli. Povolený rozsah hodnôt opakovaní je 1-99.


Katalóg akordov
(len v registrovanej verzii)

Okno "Katalóg akordov " sa vyvolá z hlavného panelu stlačením kláves Ctrl+K. V tomto okne si môžete prezerať značky akordov. Od každého základného tónu je tu zobrazených 99 typov akordov, čiže celkovo katalóg obsahuje 1188 akordov.

V okne katalógu akordov môžete používať tieto skratkové klávesy:

Page Up - posunie zobrazenie akordov na predchádzajúci tón.

Page Down - posunie zobrazenie akordov na nasledujúci tón.

Šipka doľava - posun o jeden akord dozadu.

Šípka doprava - posun o jeden akord dopredu.

Šípka hore - posun na predchádzajúci riadok akordov.

Šípka dolu - posun na nasledujúci riadok akordov.

Home - nastavenie na prvý akord.

End - nastavenie na posledný akord.

Ctrl+P - Vyvolá okno pre tlač akordov na tlačiarni.

Jednotlivé akordy je možné aj označovať alebo odznačovať, pričom označené akordy využijete pri tlačení akordov na tlačiarni. Na označovanie jednotlivých akordov (alebo skupín akordov) slúži kontextové menu vyvolané kliknutím pravého tlačidla myši na ploche s popismi akordov. Pri každej položke tohoto menu je uvedená aj priama klávesa na vyvolanie danej položky. Označenie alebo odznačenie jedného akordu je možné vykonať aj dvojitým kliknutím na danom akorde.

Posledná položka menu kopírovať označenie slúži na to, aby sa označenie akordov daného tónu nakopírovalo na tie tóny, ktoré určíte v dialógovom okne, ktoré sa po zvolení tejto položky zobrazí. Túto možnosť využijete, ak budete chcieť vytlačiť tie isté akordy ale z viacerých tónov.

V pravom hornom rohu okna katalógu akordov sú umiestnené štyri ikony, ktorých význam je nasledujúci:

Ukážka aktuálneho akordu. Pri stlačení (a držaní) tejto ikony zaznie ukážka hry aktuálneho akordu. Ukážka zaznie taktiež pri stlačení (a držaní) klávesy medzerník. Ukážka sa hrá s tými nastaveniami, ktoré používa ľavý nástroj.

Vyvolá okno pre tlač akordov na tlačiarni.

Vyvolá nápovedu pre okno katalógu akordov. Priama klávesa pre vyvolnie nápovedy je F1.

Zatvorí okno katalógu akordov.


Tlač akordov
(len v registrovanej verzii)

V tomto okne si môžete vytlačiť na tlačiarni všetky alebo len niektoré (označené) akordy. Pri tlačení program predpokladá nastavenie veľkosti papiera na tlačiarni na A4 a orientáciu papiera na výšku. Na jednu stranu sa vojde 25 akordov.

Ak je zaškrtnutá voľba tlačiť v úspornom móde, program tlačí čierne klapky klaviatúry len ako obrysy (bez výplne), čím sa šetrí toner alebo atrament v tlačiarni.


Záznam hry

Používa sa pre uloženie hry (záznamu skladby) do pamäte a jeho opätovné prehrávanie (spustenie a vypočutie nahranej skladby). Do panelu záznamu hry sa dá dostať po výbere v menu "Možnosti" kliknutím na položku "Záznam", alebo stlačením kláves Ctrl+R. Na hlavnom paneli sa na miesto panelu "Doprovod" zobrazí panel "Záznam hry".

Pre záznam hry (prípadne jeho uloženia na disk) nie je možné používať bicie nástroje ani žiadny doprovodný rytmus, alebo rozklad akordov. Pri zázname sa nahráva pravý a ľavý nástroj aj s ich nastaveniami, ktoré sú na hlavnom paneli. Je možné meniť rozsah ľavého nástroja (len v registrovanej verzii), ktorý sa berie do úvahy pri nahrávaní. Počas záznamu je možné použiť metronóm, ktorý slúži ako doprovod, no nie je zaznamenávaný a slúži len pre lepšiu orientáciu pri hre

Pre prácu so záznamom sa používajú tieto tlačítka:

"Koniec". Ukončí prácu so záznamom hry a po jeho stlačení sa panel záznamu nahradí opäť panelom doprovodu. Pre ukončenie je možné použiť aj priame klávesy Ctrl+R. Ešte pred ukončením sa program opýta či má byť záznam (ak bol uskutočnený) uložený na disk, alebo nie.

"Prehrať". Spúšťa prehrávanie záznamu hry (skladby).

"Zastaviť". Pužíva sa ako stop tlačítko na zastavenie prehrávania záznamu hry kedykoľvek počas skladby a tiež ako stop tlačítko pre ukončenie pri zázname nahrávky. Priama klávesa pre toto tlačítko je F10.

"Záznam". Spúšťa záznam hry a ak je zaškrtávacie políčko "Metronom" zaškrtnuté zapína aj metronom. Zároveň spúšťa aj časový priebeh tempa metronomu (je znázornený na pravom nástroji) a počítadlo taktov, ktoré ukazuje aktuálny počet taktov záznamu od začiatku nahrávky. Pri registrovanej verzii a pri "Tempe" 120 je doba záznamu približne 20 minút. V neregistrovanej verzii je to asi 5 minút. Záznam je možné vyvolať aj priamou klávesou F8.

"Nastavenie" Sprístupní sa po zaškrtnutí zaškrtávacieho políčka "Metronom". Pomocou toto tlačítka sa vyvolá okno "Nastavenie metronomu".

Na paneli záznamu hry sa ešte ďalej nachádza posuvník a tempo.

"Posuvník". Je ukazovateľ dĺžky záznamu hry udávanej v percentách. Pri zázname sa ukazovateľ posúva od začiatku smerom zľava do prava (Min-Max) a ukazuje množstvo uloženého záznamu v %. Pri prehrávaní záznamu môžeme nahrávku spustiť od začiatku (posuvník ide od Min po koniec nahrávky), alebo je možné nahrávku spustiť od je ktoréhokoľvek miesta, ktoré sa oznaší týmto posuvníkom. Ak je potrebné nájsť presný takt spustenia záznamu je možné sa po posuvníku pohybovať aj s použitím kláves:

Page Up > nastaví posuvník o 5% dopredu.

Page Down > nastaví posuvník o 5% dozadu.

Šipkou doľava > o jeden takt dozadu

Šípkou doprava > o jeden takt dopredu

Po ukončení záznamu sa posuvník zastaví a jeho presunutím na začiatok je možné spustiť záznam od začiatku.

"Tempo". Udáva rýchlosť taktov a zároveň aj metronomu. Tempo sa dá meniť počas prehrávania záznamu hry.


Metronom záznamu
Metronom záznamu hry
(len v registrovanej verzii)

Okno "Nastavenie metronomu" sa vyvolá po stlačení tlačítka "Nastavenie" na paneli záznamu hry. Metronom slúži len ako doprovod pri nahrávaní záznamu pre lepšiu orientáciu pri hraní, ale do záznamu sa nenahráva.

V tomto okne sa môže nastaviť maximálne 8 krokov (8 úderov metronomu) pre jeden takt. V ľavej spodnej časti sa najskôr nastaví takt, ktorý bude metronom používať. Metronom povolí nastaviť taký počet krokov, ktorý mu udáva takt. Z povolených krokov si užívateľ môže vybrať tie, ktoré mu vyhovujú a to zaškrtnutím zaškrtávacieho políčka pre daný krok ktorý bude potom hraný. Pre každý krok je možné z rozbaľovacieho zoznamu vybrať jeden z bicích nástrojov (0-46) ktorým bude krok hraný. Sila bicích nástrojov pre metronom sa nastavuje pre všetky kroky spoločne.


Ukladanie záznamov na disk

Po nahraní záznamu do pamäte je možné nahrávku záznamu uložiť na disk a to prostredníctvom menu "Súbor" položky "Uložiť záznam", alebo stlačením kláves Ctrl+U.

Záznam je ukladaný do súboru na disk s príponou mof (Midi Organ File).

Záznam uložený na disku je možné opätovne nahrať do pamäti a to prostredníctvom menu "Súbor" položky "Načítať záznam", alebo stlačením kláves Ctrl+N.


Prehrávanie záznamov

Spúšťa prehrávanie záznamu hry (skladby), ktorá bola predtým zaznamenaná, alebo nahratá z disku. Na konci záznamu sa prehrávanie samo zastaví. Počas prehrávania záznamu hry je možné meniť nástroje pre pravú aj ľavú ruku samostatne. Prehrávanie je možné vyvolať aj priamou klávesou F5.

Pri nahraťí záznamu z disku ktorý, bol predtým urobený na inej klávesnici (s iným počtom oktáv alebo iným typom) ako je momentálne nastavená, je tento záznam hraný na pôvodnej klávesnici. Záznam hry, ktorý bol vytvorený v registrovanej verzii programu nie je možné prehrávať v neregistrovanej verzii.


Export do MIDI
Export záznamu hry do MIDI súboru
(len v registrovanej verzii)

Export záznamu hry sa vyvolá z menu "Súbor" položkou "Export záznamu do MIDI", alebo stlačením kláves Ctrl+X.

Na okne sa nachádzajú tieto skupiny:

"Súbor". Do tohoto editovacieho poľa sa zadáva meno, pod akým sa záznam hry bude exportovať do MIDI súboru. Tlačítko "Nalistovať" vyvolá štandardné dialógové okno operačného systému Windows pre ukladanie súborov na disk.

"Rozsah taktov". Do MIDI súboru sa budú exportovať len tie takty, ktorých rozsah sa zádá v editačných poliach "Prvý takt" a "Posledný takt".

"Stupnica". Prepínačom "dur" ("mol") sa mení typ predznamenania (krížik-# alebo béčko-b) a z rozbaľovacieho zoznamu sa vyberá počet nastaveních predznamenaní. Toto nastavenie nemá žiadny vplyv na samotnú hru a má iba informačný charakter.

"Stopy". V tejto skupine sa nastavuje koľko stôp bude MIDI súbor obsahovať. Ak je na hlavnom paneli zaškrtnuté zaškrtávacie políčko "Dva nástroje" , je možné si prepínačom zvoliť či sa bude exportovať len ľavý, pravý, prípadne obidva nástroje. V opačnom prípade je možné exportovať len jeden (pravý) nástroj. V editačných poliach pre názvy stôp je možné tieto stopy pomenovať. Názov stopy má len informačný charakter a môže obsahovať ľubovoľný text o dĺžke max.32 znakov. Z dôvodov lepšej kompatibility s inými systémami sa nedoporučuje v názvoch stôp používať znaky s diakritikou.

Tlačítom "Export" sa prevedie samotný export dát a tieto sa uložia na disk. Okno exportu sa uzavre tlačítkom "Zatvoriť" alebo klávesou Esc.


Pripojenie klaviatúry k počítaču
Pripojenie klávesov k počítaču

Ku programu MIDI Organ je možné pripojiť dva typy klaviatúr:

Prvý spôsob je pripojiť štandardne vyrábané klávesy, ktoré sú vybavené MIDI rozhraním. Na pripojenie takýchto klávesov sú potrebné prepojovacie MIDI káble, ktoré sa dajú zakúpiť, alebo si ich môžete vyrobiť svojpomocne. Schéma zapojenia takýchto prepojovacích káblov sa nachádza v súbore SCH_MIDI.PDF. Je to súbor určený pre program Acrobat Reader, ktorý sa dnes štandardne používa na elektronické publikovanie dokumentácií.

Druhý spôsob je použiť klaviatúru vlastnej výroby (poprípade využiť klaviatúru z nejakého staršieho už nefunkčného elektronického hudobného nástroja) a pripojiť ju na paralelný port LPT. Schéma pripojenia takejto klaviatúry sa nachádza v súbore SCH_LPT.PDF. Toto zapojenie vyžaduje, aby klaviatúra mala pre každú klapku jeden samostatný elektrický kontakt (spínací). Na tomto mieste je nutné upozorniť, že program pri práci s takouto klaviatúrou pristupuje priamo na paralelný port počítača, takže bude fungovať len v prostredí operačného systému Windows 95 (98) a nebude fungovať v systémoch Windows NT a Windows 2000.


Nástroje General MIDI

Štandard General MIDI (GM) bol prijatý v roku 1991 ako súčasť oficiálnej MIDI normy. GM štandardizuje zvukové farby a konkrétizuje ich. Počet nástrojov je 128 a tie sú pevne dané (za predpokladu, že je nastavený bank číslo 0. V ďalších bankoch sa môžu vyskytovať ľubovoľné ďalšie nástroje, ktoré už nie sú normou MIDI definované). Nástroje GM sú rozdelené do 16 skupín, pričom v každej skupine je 8 nástrojov. Základné skupiny sú tieto:

Číslo skupiny:	Nástrojová skupina:	Popis:
000 - 007 008 - 015 016 - 023 024 - 031 032 - 039 040 - 047 048 - 055 056 - 063 064 - 071 072 - 079 080 - 087 088 - 095 096 - 103 104 - 111 112 - 119 120 - 127	Piano Chromatic Percussion Organ Guitar Bass Strings Ensemble Brass Reed Pipe Synth Lead Synth Pad Synth FX Ethnic Percussive Sound FX	klavíre ladené bicie varhany gitary basové zvuky sláčiky ansámblové zvuky žeste plátkové píšťaly elektronické sólové zvuky elektronické doprovodné zvuky elektronické zvukové efekty etnické perkusívne zvukové efekty


Číslo:	Názov:	Popis:
000 001 002 003 004 005 006 007	Acoustic Grand Piano Bright Acoustic Piano Electric Grand Piano Honky-tonk Piano Rhodes Piano Chorused Piano Harpsichord Clavinet	akustický klavír ostrý akustický klavír elektrifikovaný akustický klavír honky-tonk klavír elektrifikovaný klavír 1 elektrifikovaný klavír 1 cembalo


Číslo:	Názov:	Popis:
008 009 010 011 012 013 014 015	Celesta Glockenspiel Music Box Vibraphone Marimba Xylophone Tubular Bells Dulcimer	zvonkohra hrací strojček vibrafón xylofón trubicové zvony


Číslo:	Názov:	Popis:
016 017 018 019 020 021 022 023	Hammond Organ Percussive Organ Rock Organ Church Organ Reed Organ Accordian Harmonica Tango Accordian	aditívne varhany perkusívne varhany rockové varhany chrámové varhany harmónium akordeón fúkacia harmonika bandoneon


Číslo:	Názov:	Popis:
024 025 026 027 028 029 030 031	Acoustic Guitar (nylon)  Acoustic Guitar (steel)  Electric Guitar (jazz)  Electric Guitar (clean)  Electric Guitar (muted) Overdriven Guitar Distortion Guitar Guitar Harmonics	akustická gitara - nylonové struny akustická gitara - kovové struny elektrifikovaná gitara - jazzová elektrifikovaná gitara - čistá elektrifikovaná gitara - tlmená prebudená gitara zkreslená gitara gitarový flažolet


Číslo:	Názov:	Popis:
032 033 034 035 036 037 038 039	Acoustic Bass Electric Bass (finger) Electric Bass (pick) Fretless Bass Slap Bass 1 Slap Bass 2 Synth Bass 1 Synth Bass 2	akustická basa elektrifikovaná basgitara - hraná prstom elektrifikovaná basgitara - hraná trsátkom bezpražcová basgitara slap basgitara 1 slap basgitara 2 syntetický bas 1 syntetický bas 2


Číslo:	Názov:	Popis:
040 041 042 043 044 045 046 047	Violin Viola Cello Contrabass Tremolo Strings Pizzicato Strings Orchestral Harp Timpani	husle viola violončelo kontrabas tremolo sláčiky pizzicato sláčiky harfa tympany


Číslo:	Názov:	Popis:
048 049 050 051 052 053 054 055	String Ensemble 1 String Ensemble 2 Synth Strings 1 Synth Strings 2 Choir Aahs Voice Oohs Synth Voice Orchestra Hit	sláčikový súbor 1 sláčikový súbor 2 syntetické sláčiky 1 syntetické sláčiky 2 zborový volkál A zborový volkál O syntetický hlas náraz orchestru


Číslo:	Názov:	Popis:
056 057 058 059 060 061 062 063	Trumpet Trombone Tuba Muted Trumpet French Horn Brass Section Synth Brass 1 Synth Brass 2	trúbka trombón tuba trúbka s dusidlom lesný roh žesťová sekcia syntetické žeste 1 syntetické žeste 2


Číslo:	Názov:	Popis:
064 065 066 067 068 069 070 071	Soprano Sax Alto Sax Tenor Sax Baritone Sax Oboe English Horn Bassoon Clarinet	sopránový saxofón altový saxofón tenorový saxofón barytónový saxofón hoboj anglický roh fagot klarinet


Číslo:	Názov:	Popis:
072 073 074 075 076 077 078 079	Piccolo Flute Recorder Pan Flute Bottle Blow Shakuhachi Whistle Ocarina	pikola flauta zobcová flauta panova flauta fúkaná fľaša šakuhači pískanie okarína


Číslo:	Názov:	Popis:
080 081 082 083 084 085 086 087	Lead 1 (square) Lead 2 (sawtooth) Lead 3 (caliope lead) Lead 4 (chiff lead) Lead 5 (charang) Lead 6 (voice) Lead 7 (fifths) Lead 8 (brass + lead)	sólový synt 1 - obdĺžnik sólový synt 2 - píla sólový synt 3 - kaliopé sólový synt 4 - so vzduchom sólový synt 5 - charang sólový synt 6 - hlas sólový synt 7 - kvintový sólový synt 8 - bas + sólo


Číslo:	Názov:	Popis:
088 089 090 091 092 093 094 095	Pad 1 (new age) Pad 2 (warm) Pad 3 (polysynth) Pad 4 (choir) Pad 5 (bowed) Pad 6 (metallic) Pad 7 (halo) Pad 8 (sweep)	pad 1 - new age pad 2 - mäkký pad 3 - polysynth pad 4 - zbor pad 5 - sláčikový pad 6 - kovový pad 7 - halo pad 8 - zdvih filtra


Číslo:	Názov:
096 097 098 099 100 101 102 103	FX 1 (rain) FX 2 (soundtrack) FX 3 (crystal) FX 4 (atmosphere) FX 5 (brightness) FX 6 (goblins) FX 7 (echoes) FX 8 (sci-fi)


Číslo:	Názov:	Popis:
104 105 106 107 108 109 110 111	Sitar Banjo Shamisen Koto Kalimba Bagpipe Fiddle Shanai	šamisen gajdy country husle šanaj


Číslo:	Názov:	Popis:
112 113 114 115 116 117 118 119	Tinkle Bell Agogo Steel Drums Woodblock Taiko Drum Melodic Tom Synth Drum Reverse Cymbal	zvonček drevený blok melodický tom syntetický bubon obrátený činel


Číslo:	Názov:	Popis:
120 121 122 123 124 125 126 127	Guitar Fret Noise Breath Noise Seashore Bird Tweet Telephone Ring Helicopter Applause Gunshot	hluk gitarového pražca šum dychu príboj štebotanie vtáka zvonček telefónu helikoptéra potlesk výstrel z pištole


Bicie MIDI

Bicie v MIDI sa nachádzajú vždy na kanáli č. 10. General MIDI norma definuje priradenie bicích v rozsahu nôt H (35) až a4 (81). Konkrétne priradenie bicích je nasledovné:

Číslo:	Zvuk:	Popis:
00 01 02 03 04 05 06 07 08 09 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46	Acoustic Bass Drum Bass Drum 1 Side Stick Acoustic Snare Hand Clap Electric Snare Low Floor Tom Closed High Hat High Floor Tom Pedal High Hat Low Tom Open High Hat Low-Mid Tom High-Mid Tom Crash Cymbal 1 High Tom Ride Cymbal 1 Chinese Cymbal Ride Bell Tambourine Splash Cymbal Cowbell Crash Cymbal 2 Vibraslap Ride Cymbal 2 High Bongo Low Bongo Mute High Conga Open High Conga Low Conga High Timbale Low Timbale High Agogo Low Agogo Cabasa Maracas Short Whistle Long Whistle Short Guiro Long Guiro Claves High Wood Block Low Wood Block Mute Cuica Open Cuica Mute Triangle Open Triangle	akustický veľký bubon veľký bubon 1 okraj bubienku akustický malý bubienok tlesknutie elektronický malý bubienok nízky hlboký tom zavretá HI-hat vyšší hlboký tom Hi-hat zavretá pedálom nízky tom otvorená Hi-hat nízky stredný tom vysoký stredný tom činel crash 1 vysoký tom činel Ride 1 čínsky činel vršok činelu tamburína činel Splash kravský zvonec činel Crash 2 vibraslap činel Ride 2 vysoké bongo nízke bongo tlmené vysoké conga netlmené vysoké conga nízke conga vysoké timbale nízke timbale vysoké agogo nízke agogo Cabasa Maracas krátky hvizd dlhý hvizd krátke guiro dlhé guiro Claves vysoký drevený blok nízky drevený blok tlmené cuica netlmené cuica tlmený triangel netlmený triangel


Kontroléry MIDI
Kontrolery MIDI

Kontrolery MIDI sú vlastne riadiace príkazy pre výstupné MIDI zariadenie (zvukovú kartu) na dynamickú zmenu parametrov v reálnom čase. V tejto kapitole sú popísané tie kontrolery, ktoré sa dajú nadefinovať ako zvukové efekty pre niektorý zo šiestich posuvníkov na hlavnom paneli (len v registrovanej verzii).

Číslo:	Názov:
001 002 003 004 012 013 014 015 016 017 018 019 020 021 022 023 024 025 026 027 028 029 030 031 070 071 072 073 074 075 076 077 078 079 080 081 082 083 085 086 087 088 089 090 091 092 093 094 095	Vibrato Breath Controler nedefinovaný Foot Controler Effect Control 1 Effect Control 2 nedefinovaný nedefinovaný General Purpose 1 General Purpose 2 General Purpose 3 General Purpose 4 nedefinovaný nedefinovaný nedefinovaný nedefinovaný nedefinovaný nedefinovaný nedefinovaný nedefinovaný nedefinovaný nedefinovaný nedefinovaný nedefinovaný Sound Controler 1 Sound Controler 2 Sound Controler 3 Sound Controler 4 Sound Controler 5 Sound Controler 6 Sound Controler 7 Sound Controler 8 Sound Controler 9 Sound Controler 10 General Purpose 5 General Purpose 6 General Purpose 7 General Purpose 8 nedefinovaný nedefinovaný nedefinovaný nedefinovaný nedefinovaný nedefinovaný Reverb Depth Tremolo Depth Chorus Depth Celeste Depth Phaser Depth


Modulácia - tento kontroler ovláda zvyčajne hĺbku vibráta.


Dychový kontroler.


Tento kontroler má nejakým spôsobom meniť DSP efekty alebo ich parametre. Norma neurčuje presne ako.


Podobný kontroler ako 012.


Kontroler, nazývaný "obecné účely 1", môžu firmy použiť podľa uváženia k riadeniu interných parametrov.


Obecné účely 2 - podobné ako kontroler 016.


Obecné účely 3.


Obecné účely 4.


Sound Variation - tento kontroler sa dá využiť k voľbe variánt jedného zvuku počas hry.


Timbre/Harmonic Intensity - tento kontroler mení nejakým spôsobom obsah harmonických tónov v zvuku.


Release Time - tento kontroler mení čas segmentu obálky "doznenia" (Release). Môže to prevádzať v závislosti na internej architektúre nástroja na jednej, viacerých alebo všetkých obálkach.


Attack Time - tento kontroler mení čas segmentu obálky "nábeh" (Attack). Môže to prevádzať v závislosti na internej architektúre nástroja na jednej, viacerých alebo všetkých obálkach.


Brightness - tento kontroler mení nejakým spôsobom ostrosť zvuku.


Všeobecné účely 5.


Všeobecné účely 6.


Všeobecné účely 7.


Všeobecné účely 8.


Hĺbka audioprocesovania 1, dozvuk.


Hĺbka audioprocesovania 2, tremolo - týmto označením sa myslí špeciálny druh modulácie používaný v elektronických varhanách (LESLIE efekt).


Hĺbka audioprocesovania 3, chorus - ide o efekt zdvojovania tónu.


Hĺbka audioprocesovania 4, celeste, odladenie - v zvuku sa prejaví ako jemné rozladenie, zhrubnutie základného zvuku.


Hĺbka audioprocesovania 5, phaser - jeden typ fázového procesovania, mení sa množstvo priameho signálu do tohoto efektu.


Informácie o autoroch

Na vývoji tohoto programu sa podieľali:

Pavol KUBÍK - autor projektu, programátor v C++, vývoj hardwarového pripojenia klávesov na LPT.

František JANKURA - autor textov nápovedy, inštrumentálne testovanie programu, spolupráca na vývoji doprovodnej časti programu (bicích), výroba mechanickej časti klávesov pripojených na LPT.

Dušan PHÁLEK - technické práce (kompilovanie, práca s grafikou) nápovedy, výroba elektronickej časti klávesov pripojených na LPT.

Na tomto mieste sa chceme poďakovať firme LAMENTSOFT z Ružomberka (www.lamentsoft.sk) za poskytnutie hardwaru potrebného pre úspešný vývoj programu.

Poďakovanie patrí aj Radovanovi Bakošovi za pomoc a rady pri výrobe a oživovaní prepojovacích MIDI káblov.

Pripomienky alebo návrhy na vylepšenia programu môžete posielať na adresu: om3tpk@hotmail.com.


Podmienky registrácie

Podmienky registrácie programu MORGAN sú uvedené v súbore REGISTER.TXT v slovenčine. V súbore REG_ENG.TXT sú podmienky registrácie uvedené v angličtine.


Obmedzenia neregistrovanej verzie

Nápoveda v neregistrovanej verzii je rovnaká ako v registrovanej verzii. V neregistrovanej verzii nie je možné:

Meniť rozsah ľavého nástroja ktorý je pevne stanovený na 19 klapiek.

Používať pedále.

Definovať vlastné rytmy (k dispozícii je len prvých 32 základných rytmov) ani používať programovateľný rytmus

Používať akordové obraty.

Definovať, ktoré akordy sa hrajú pri automatickom akordovom doprovode (sú pevne definované akordy: dur, mol, 7, dim, 7maj).

Používať transpozíciu.

Definovať efekty (sú pevne definované efekty: vibráto, reverb, tremolo, chorus, celeste a phaser).

Pri zázname hry používať metronóm.

Exportovať záznam hry do MIDI súboru.

Používať katalóg akordov.


V tomto zozname sa vyberie položka ktorej chcete zmeniť farbu.


Vyvolá dialógové okno na zmenu farby.


Nastaví farbu na predvolenú.


Prepínač na výber typu klávesov pripojených k počítaču.


Nastavenie paralelného portu na ktorom sú pripojené klávesy.


Zapnutie alebo vypnutie pedálov.


Zapnutie alebo vypnutie dynamiky úderu MIDI klávesov.


Nastavenie paralelného portu na ktorom sú pripojené pedále.


Číslo klávesy, ku ktorej je podľa schémy zapojenia pripojený prvý pedál.


Sila stlačenia kláves ľavého nástroja.


Sila stlačenia kláves pravého nástroja.


Počet kláves ľavého nástroja od začiatku ľavej časti klaviatúry.


Výber vstupného MIDI zariadenia.


Prepínač, ktorým sa nastavuje počet oktáv pripojenej klaviatúry.


Hodnota, o koľko poltónov je hraný tón vyšší oproti tónu stlačenej klávesy.


Zoznam pre výber typu akordu, ktorý bude znieť pri danom počte stlačených kláves.


Každý tón v akorde je zdvojený (druhý tón je hraný o oktávu vyššie).


Výber typu akordu na zmenu jeho obratu.


Prepínač, ktorým sa nastavuje obrat vybratého akordu.


Zoznam dostupných efektov (MIDI kontrolérov) pre jeho priradenie jednému zo šiestich posuvníkov ľavého nástroja na hlavnom paneli.


Zoznam dostupných efektov (MIDI kontrolérov) pre jeho priradenie jednému zo šiestich posuvníkov pravého nástroja na hlavnom paneli.


Predvolené priradenie efektov pre ľavý nástroj.


Predvolené priradenie efektov pre pravý nástroj.


Zadanie čísla nástroja (0-127), ktorý bude navolený po stlačení príslušnej pamäťovej klávesy pre ľavý nástroj (F1-F4).


Zadanie čísla nástroja (0-127), ktorý bude navolený po stlačení príslušnej pamäťovej klávesy pre pravý nástroj (1-8 na numerickej klávesnici).


Zoznam, z ktorého je možné vybrať pre jednotlivé pedále príslušnú funkciu.


Nastavenie MIDI pedálov.


Zapnutie, alebo vypnutie zvýrazňovania hrajúcich kláves na klávesnici zobrazenej na hlavnom paneli.


Program pri ukončení záznamu hry, pri nahrávaní súboru so záznamom hry a pri nastavovaní parametrov metronomu varuje, že záznam (ak bol vytvorený) nebol uložený. Vypnuté zaškrtávacie políčko toto varovanie vypína.


Program pred svojim ukončením ponúka možnosť uloženia všetkých nastavených parametrov do súboru. Ak je toto zaškrtávacie políčko vypnuté, tak sa program ukončí okamžite.


Ak je hlavný vypinač zapnutý a tento program sa stane neaktívnym hlavný vypinač sa automaticky vypne. Vypnutím tohoto zaškrtávacieho políčka je táto automatika nefunkčná.


Výber jazyka, ktorý bude použitý v programe.


Meno súboru, v ktorom sú uložené dáta iného jazyka.


Budú prevedené všetky zmenené nastavenia.


Zmeny nebudú vykonané.


Zapnutie alebo vypnutie nástroja.


Prepínanie medzi bicím a nebicím nástrojom.


Z rozbaľovacieho zoznamu máte možnosť si vybrať jeden s bicích (0-46) alebo nebicích (0-127) nástrojov.


Test bicieho nástroja.


Nastavenie efektov daného bicieho alebo nebicieho nástroja.


Editačné pole pre zmenu názvu rytmu. Maximálna dĺžka názvu je 64 znakov.


Počet políčok v jednom riadku (rozsah 4-32).


Hodnota tempa editovaného rytmu (možné meniť aj počas ukážky).


Typ akordu, ktorý bude použitý pri ukážke.


Vyvolá dialógové okno pre definovanie prechodov pre aktuálny rytmus.


Spustí ukážku definovaného rytmu.


Zatvorí okno editora rytmov s uložením všetkých prevedených zmien a nastavení.


Zatvorí okno editora rytmov bez uloženia prevedených zmien a nastavení.


Z rozbaľovacieho zoznamu máte možnosť si vybrať jeden s nebicích (0-127) nástrojov.


Značky, ktoré sa priraďujú k bicím nástrojom.


Značky, ktoré sa priraďujú k nebicím nástrojom.


Poradové číslo vybraného rytmu.


Editačné pole.


Z rozbaľovacieho zoznamu máte možnosť si vybrať jeden s bicích (0-46)nástrojov.


Vyšší bajt hodnoty banku (0-127)


Nižší bajt hodnoty banku (0-127)


Potvrdenie nastaveného banku.


Zatvorenie okna bez prevedenia zmien.


Sila stlačenia MIDI pedálu sustain.


Sila stlačenia MIDI pedálu portamento.


Sila stlačenia MIDI pedálu sostenuto.


Sila stlačenia MIDI pedálu softpedal.


Sila stlačenia MIDI pedálu legato.


Sila stlačenia MIDI pedálu hold 2.


Týmto posuvníkom sa nastavuje čas (rýchlosť) Portamenta, kontinuálneho glissanda medzi dvoma zahratými tónmi alebo akordami.


Všetky zmeny nastavenia MIDI pedálov budú uložené.


Zmeny, ktoré boli urobené nebudú uložené a budú ignorované.


Číslo rytmu, ktorý sa zahrá (ako prechod) po stlačení klávesy F5.


Číslo rytmu, ktorý sa zahrá (ako prechod) po stlačení klávesy F6.


Číslo rytmu, ktorý sa zahrá (ako prechod) po stlačení klávesy F7.


Číslo rytmu, ktorý sa zahrá (ako prechod) po stlačení klávesy F8.


Potvrdenie nastavených prechodov.


Zavretie okna bez prevedenia zmien.


Nastavenie sily zvuku ľavého a pravého kanálu pre vybraný nástroj.


Nastavenie sily zvuku (hlasitosti) pre vybraný nástroj.


Nastavenie efektu vibráto pre vybraný nástroj a je povolený len pri nebicom nástroji.


Nastavenie efektu reverb pre vybraný nástroj a je povolený len pri nebicom nástroji.


Nastavenie efektu tremolo pre vybraný nástroj a je povolený len pri nebicom nástroji.


Nastavenie efektu chorus pre vybraný nástroj a je povolený len pri nebicom nástroji.


Nastavenie efektu celeste pre vybraný nástroj a je povolený len pri nebicom nástroji.


Nastavenie efektu phaser pre vybraný nástroj a je povolený len pri nebicom nástroji.


Používa sa len pri nebicom nástroji. Spojité tóny vzniknú ak sa na jednom riadku v editačnom poli bezprostredne za sebou nachádzajú rovnaké čísla (rovnaké tóny akordu). Zaškrtnutím políčka budú tieto tóny znieť ako jeden predĺžený tón. V opačnom prípade budú tieto tóny hrať ako staccato.


Oktáva, v ktorej sa bude hraný akord rozkladať.


Všetky zmeny nastavenia efektov nástroja budú uložené.


Zmeny, ktoré boli urobené nebudú uložené a budú ignorované.


Názov aktuálneho nástroja.


Číslo nástroja z ktorého sa majú skopírovať značky.


Zoznam na výber rytmu ktorý sa má skopírovať.


Potvrdenie kopírovania.


Zrušenie kopírovania.


Vypína alebo zapína nastavený bicí nástroj v danom kroku.


Z rozbaľovacieho zoznamu máte možnosť si vybrať jeden s bicích (0-46)nástrojov.


Výber taktu pre metronom.


Nastavovanie sily bicích nástrojov metronomu.


Všetky zmeny a nastavenie metronomu budú uložené.


Zmeny, ktoré boli urobené nebudú uložené a budú ignorované.


Zoznam krokov (so zadanými hodnotami), ktoré programovateľný rytmus obsahuje.


Editačné pole pre zadávanie čísla rytmu aktuálneho kroku.


Editačné pole pre zadávanie počtu taktov aktuálneho kroku.


Spustí ukážku vybraného rytmu.


Nastaví vybraný rytmus do aktuálneho kroku.


Prepínač spôsobu prehrávania naprogramovaného rytmu.


Editačné pole pre zadávanie počtu opakovaní naprogramovaného rytmu.


Zoznam všetkých rytmov z ktorých je možné vyberať potrebný  rytmus pre aktuálny krok.


Všetky nastavené kroky tohoto editora budú uložené do programovateľného rytmusu (č.128) v rozbaľovacom zozname "rytmus" na hlavnom paneli.


Všetky nastavené kroky alebo zmeny, ktoré boli urobené v tomto editore budú ignorované a nebudú uložené..


Editačné pole pre zadanie názvu súboru, do ktorého bude exportovaný záznam hry.


Vyvolá dialóg pre uloženie súboru.


Do tohoto polľa sa zadáva číslo prvého taktu pre export záznamu hry.


Do tohoto polľa sa zadáva číslo posledného taktu pre export záznamu hry.


Prepínač typu stupnice.


Počet krížikov alebo béčok v danej stupnici.


Prepínač ktorým sa nastavuje ktoré nástroje (v koľkých stopách) bude obsahovať MIDI súbor.


Pole pre zadanie názvu prvej stopy..


Pole pre zadanie názvu druhej stopy. V prípade, že je vybratý len ľavý nástroj sa vlastne jedná o prvú (jedinú) stopu.


Zahájenie akcie exportovania záznamu hry.


Zatvorí toto dialógové okno.


Toto tlačidlo zobrazí obsah textového súboru, v ktorom sú uvedené podmienky registrácie programu MIDI Organ.


Toto tlačidlo zatvorí toto dialógové okno.


Rozdelenie kláves na dva samostatné nástroje.


Vypnutie alebo zapnutie tvorby akordov na ľavej polovici.


Automatická tvorba akordov, prepnutie <F11>.


Ručná tvorba akordov, prepnutie <F11>.


Voľba banku výstupného MIDI zariadenia.


Výstupné MIDI zariadenie.


Nastavenie ľavého nástroja.


Nastavenie pravého nástroja.


Nastavenie oktávy ľavého nástroja.


Nastavenie oktávy pravého nástroja.


Nastavenie hlasitosti ľavého nástroja.


Nastavenie hlasitosti pravého nástroja.


Hodnota efektu 1 ľavého nástroja.


Hodnota efektu 1 pravého nástroja.


Hodnota efektu 2 ľavého nástroja.


Hodnota efektu 2 pravého nástroja.


Hodnota efektu 3 ľavého nástroja.


Hodnota efektu 3 pravého nástroja.


Hodnota efektu 4 ľavého nástroja.


Hodnota efektu 4 pravého nástroja.


Hodnota efektu 5 ľavého nástroja.


Hodnota efektu 5 pravého nástroja.


Hodnota efektu 6 ľavého nástroja.


Hodnota efektu 6 pravého nástroja.


Panoráma pre ľavý nástroj.


Panoráma pre pravý nástroj.


Zapnutie rytmického doprovodu <F9>, Vypnutie rytmického doprovodu <F10>.


Výber rytmu.


Nastavenie tempa doprovodu.


Nastavenie hlasitosti doprovodu.


Editor vlastných rytmov.


Ukončenie práce so záznamom.


Spustenie prehrávania záznamu <F5>.


Zastavenie záznamu <F10>.


Spustenie nahrávania záznamu <F8>.


Nastavenie tempa záznamu.


Zapnutie alebo vypnutie metronomu.


Nastavenie parametrov metronomu.


Ukazovateľ pozície záznamu.


Topic T40039.


Topic T40040.


Tento prepínač určuje, že sa budú tlačiť všetky akordy daného tónu, čo predstavuje 99 akordov na 4 stranách.


Tento prepínač určuje, že sa budú tlačiť iba vybrané (označené) akordy daného tónu.


Tento prepínač určuje, že sa budú tlačiť úplne všetky akordy, čo predstavuje 1188 akordov na 48 stranách.


Tento prepínač určuje, že sa budú tlačiť iba vybrané (označené) akordy všetkých tónov.


Tento prepínač určuje, že sa budú tlačiť všetky strany.


Tento prepínač určuje, že sa budú tlačiť iba strany z nastaveného rozsahu.


V tomto rozbaľovacom zozname vyberáte číslo prvej tlačenej stránky.


V tomto rozbaľovacom zozname vyberáte číslo poslednej tlačenej stránky.


Ak je tento prepínač zaškrtnutý, budú sa tlačené stránky číslovať.


Ak je tento prepínač zaškrtnutý, budú sa akordy tlačiť v úspornom móde (čierne klávesy nebudú plné).


Týmto tlačidlom vyvoláte dialógové okno systému windows na nastavovanie parametrov tlačiarní.


Toto tlačidlo spustí tlač akordov.


Toto tlačidlo zatvorí toto dialógové okno.


Tento prepínač nastaví zoraďovanie akordov pri tlači do riadkov z ľava do prava.


Tento prepínač nastaví zoraďovanie akordov pri tlači do stĺpcov z hora nadol.


Pomocou týchto zaškrtávacích prepínačov určujete, do ktorých tónov sa má nakopírovať označenie akordov aktuálneho tónu.


Týmto tlačidlom potvrdíte kopírovanie označených akordov do iných tónov.


Toto tlačidlo zatvorí toto dialógové okno.